कार्टोसेट-2बी

कार्टोसैट 2बी (Cartosat-2B) सूर्य तुल्यकाली कक्षा में भारत द्वारा छोडा गया एक पृथ्वी अवलोकन उपग्रह है और यह कार्टोसैट उपग्रहों की श्रृंखला का चौथा उपग्रह है। भारतीय अंतरिक्ष अनुसंधान संगठन द्वारा भारतीय रिमोट सेंसिंग (आईआरएस) उपग्रह श्रृंखला के अंतर्गत निर्मित 17वां उपग्रह है। इस उपग्रह को 116 किलो अल्जीरियन उपग्रह, कनाडा और स्विट्जरलैंड से एक-एक नैनो उपग्रह और एक स्टूसैट पिको सैटेलाइट के साथ 12 जुलाई 2010 को श्रीहरिकोटा में सतीश धवन अंतरिक्ष केंद्र के प्रथम लांच पैड से ध्रुवीय उपग्रह लॉन्च व्हीकल (पीएसएलवी) रॉकेट द्वारा लॉन्च किया गया था।

पेलोड 
उपग्रह विद्युतचुंबकीय स्पेक्ट्रम के दृश्य क्षेत्र में काले और सफेद चित्र लेने में सक्षम एक पैनक्रोमेटिक (पैन) कैमरा लेकर गया है। अत्यधिक चंचल कार्टोसैट-2बी को 26 डिग्री तक घुमाया जा सकता है।

लॉन्च 
यह सतीश धवन अंतरिक्ष केंद्र के प्रथम पैड से 12 जुलाई 2010 को 03:52 यु.टी.सी पर लॉन्च किया गया था। इसे अन्य विदेशी उपग्रहो के साथ लॉन्च किया गया था।

लॉन्च के बाद उपग्रह ने अपनी पहली तस्वीर उत्तर प्रदेश के इलाहाबाद की भेजी।

इन्हें भी देखें
 पीएसएलवी
 कार्टोसैट
 सतीश धवन अंतरिक्ष केंद्र
 भारतीय अंतरिक्ष अनुसंधान संगठन
 सूर्य तुल्यकाली कक्षा

सन्दर्भ

भारतीय रिमोट सेंसिंग उपग्रह
भारतीय अंतरिक्ष अनुसंधान संगठन
इसरो के उपग्रह